## Polo atimuliwa kutoka kwa jamaa zake usiku kwa kuonjesha watoto pombe

**JOMBI mmoja alitimuliwa usiku na jamaa yake kwa kujaribu kuwaingiza watoto wake katika uraibu wa dozi.**

Inasemekana jombi huyo ni mraibu sugu wa dozi licha ya hatua kadhaa kuchukuliwa na jamaa zake kumtoa kwenye shida hiyo.

“Juzi, jombi alifika kwa jamaa zake wanaoishi hapa akiwa ameficha chupa kadhaa za pombe ndani ya begi lake,” mdaku aliarifu.

Mzee wa boma alipofika kwake usiku na kuarifiwa kuhusu uwepo wa mgeni huyo, alifululiza hadi nyumba wanakoishi wanawe wa kiume. Alimkuta mgeni akifurahia mvinyo akipiga gumzo na wanawe.

“Nimekuonya mara kadhaa usikaribie wanangu. Chukua kilicho chako na uondoke hapa mara moja. Wewe ni jamaa yangu lakini sipendi tabia yako,” buda alimfokea.

Baada ya dakika chache polo alikuwa amemezwa na giza totoro na haikubainika alikoenda kulala.